Comunicat de l'Ajuntament amb motiu de l'incendi en un garatge
17 de octubre de 2022

L'Ajuntament d'Alboraia expressa les seues condolences i suport a la família de la veïna morta aquest diumenge, 16 d'octubre, a causa de l'incendi originat en un garatge comunitari de la poma dels carrers Alqueria del Rellam, Avinguda de les Corts Valencianes i Rei en Jaume.

Així mateix, desitgem una ràpida recuperació del veí ferit, que roman ingressat actualment a l'Hospital Clínic Universitari amb pronòstic reservat.

L'alcalde, Miguel Chavarría, agraeix en nom del Consistori i del poble d'Alboraia la ràpida actuació de tots els cossos de bombers, seguretat, sanitaris i Creu Roja que es van desplaçar fins al lloc dels fets per a realitzar el correcte desallotjament de veïns i veïnes, l'extinció del foc i aconseguir reduir el màxim possible els danys personals i materials ocasionats, a més de prestar ajuda psicològica als familiars de la víctima i de la persona ferida.

Actualment, s'estan estudiant les causes de l'incendi i els serveis municipals han revisat l'edifici per a prendre les mesures de seguretat necessàries.

L'Ajuntament agraeix a la Guàrdia Civil i la Policia Local el seu imprescindible esforç per a esclarir els fets i mantindre la seguretat en el municipi.